Číslo spisu: NBS1-000-106-411

Číslo záznamu: 100-000-886-043

Dátum: 17.4.2025

**VYSVETLENIE**

informácií potrebných na vypracovanie ponuky a na preukázanie splnenia podmienok účasti podľa § 48 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“)

Národná banka Slovenska so sídlom Imricha Karvaša 1, 813 25 Bratislava (ďalej len „verejný obstarávateľ“) obdržala prostredníctvom elektronického prostriedku, komunikačného rozhrania systému JOSEPHINE žiadosti o vysvetlenie podľa § 48 ZVO týkajúce sa predmetnej zákazky.

Po podrobnom oboznámení sa so žiadosťami o vysvetlenie Vám verejný obstarávateľ poskytuje nasledujúce vysvetlenie:

**Otázka č.14:**

Otázka č.1 V prílohe 9 SP Opis predmetu zákazky v záložke (MBIT (SIEM a NDR) píšete v riadku 2.130 „monitorované zariadenia a aplikácie logujú na logserver umiestnený v ich lokalite, t.j. HTP alebo ZTP. Logserver môže byť tvorený aj viacerými zariadeniami, pričom výpadok jedného zo zariadení zabezpečujúceho funkcionalitu logservera v danej lokalite nesmie znemožniť funkcionalitu samotného logservera“ a 2.131 „v prípade úplného výpadku logservera v jednej lokalite, musí logserver v druhej lokalite prevziať funkcionalitu vypadnutého logservera a to tak, aby nebola potrebná rekonfigurácia agentov/zariadení zasielajúcich dáta do systému SIEM“ Otázka: Bude objednávateľ akceptovať riešenie, kedy v jednotlivých DC (HTP a ZTP) bude HW zapojený vo vysokej dostupnosti a rovnaká architektúra bude zaistná aj na strane poskytovateľa v rámci služby? Tento prístup tiež nevyžaduje zasielanie logov do dvoch destinácií súčasne, čo vyžaduje väčšie nároky na sieťovú infraštruktúru a znamená vykonávanie deduplikácie na úrovni zberu dát. Takto nami navrhované riešenie považujeme za splnenie podmienok 2.130 a 2.131.

**Odpoveď:**

Verejný obstarávateľ bude akceptovať riešenie, ktoré bude spĺňať všetky požiadavky uvedené v opise predmetu zákazky vrátane bodov 2.130 a 2.131.

**Otázka č. 15:**

V ČLÁNKU XI OSOBITNÉ USTANOVENIA sa uvádza „Poskytovateľ sa zaväzuje používať pri poskytovaní predmetu plnenia Trellix EDR (Endpoint Detection and Response). Zároveň sa poskytovateľ zaväzuje do 6 mesiacov od účinnosti Zmluvy mať minimálne tri (3) vyškolené osoby na technológiu Trellix EDR, čo na písomnú žiadosť objednávateľa preukáže kópiou jedným z týchto certifikátov: Trellix Certified Architect: Endpoint Detection and Response (EDR), Trellix Service Provider: Endpoint Detection and Response (EDR).”

1. Služba prevádzky EDR (Trellix EDR) nie je uvedená v štruktúre požadovaných cien v zadaní, resp. v zmluve v článku 36 „Kritériá na vyhodnotenie ponúk“ v prílohe č. 7 súťažných podkladov. Prosím potvrďte, že takáto služba skutočne nie je samostatne ocenená.

2. Radi by sme rozumeli, či služba EDR je predmetom poskytovaných služieb. Prosím, rozveďte kontext a rozsah poskytovania tejto služby.

3. Zároveň, v prípade, že nie je súčasťou služieb a ide len o integráciu udalostí z bezpečnostného systému, prosím vysvetlite význam požiadavky na ERD certifikovaných expertov.

**Odpoveď:**

Verejný obstarávateľ nepožaduje službu prevádzky EDR (Trellix EDR). Prevádzku služby EDR zabezpečuje NBS. Technológia Trellix EDR je nasadená a nakonfigurovaná na všetkých pracovných staniciach, ako aj na väčšine serverov formou agentov. Pre potreby prešetrovania bezpečnostných zistení v IT NBS bude mať poskytovateľ prístup do technológií NBS (Trellix ePO, Trellix ATD, Trellix EDR, Barracuda, WAF, Infoblox DNS, Fortinet a pod.). Poskytovateľ si v rámci poskytovania požadovaných služieb zabezpečí integráciu s technológiami NBS. Verejný obstarávateľ požaduje potvrdenie spôsobilosti používania Trellix EDR formou školenia ukončeného certifikátom.

**Otázka č. 16:**

V prílohe č. 9 súťažných podkladov sa nachádza požiadavka na službu "Sledovanie IT hrozieb a zraniteľností”. Máme za to, že ponúkaná služba sa naceňuje na základe počtu assetov. Pod pojmom “assety” chápeme to, čo chceme službou sledovať:

- Pokiaľ sa jedná o e-maily berie sa len doména, nie počet užívateľov, resp. počet e-mailových adries, pretože stále je to jedna doména.

- Za asset sa z nášho pohľadu považuje napr. meno a priezvisko ľudí vo vedení, kreditné karty, súkromné účty, domény, ktoré sa chcú sledovať a pod. Preto je doležité poznať presný počet assetov.

Radi by sme sa teda informovali, na koľko assetov požaduje verejný obstarávateľ túto službu naceniť?

**Odpoveď:**

Verejný obstarávateľ objasňuje účel služby „Sledovanie IT hrozieb a zraniteľností”. Cieľom služby je sledovanie aktuálnych zraniteľností publikovaných na overených externých zdrojoch s cieľom identifikovať potenciálne bezpečnostné hrozby pre IT NBS. Služba má pokrývať sledovanie zraniteľností v technológiách NBS ktoré nie sú zachytené skenerom zraniteľností napr. z dôvodu, že na daný systém nie je možné nainštalovať skenovacieho agenta, resp. využiť technologický účet. NBS nevyhodnocuje počty takýchto assetov.

**Otázka č. 17:**

Zadavatel v Příloze č. 10 SP („Základné informácie o IT prostredí NBS“) uvádí mezi komunikačními kanály (bod 11.10): „žiadosť/incident v SD NBS – komunikácia pri časovo náročných úlohách“.

SD NBS není v zadávací dokumentaci blíže specifikován, nevyskytuje se ani v uvedeném seznamu zkratek, není uvedena technologie SD NBS ani bližší popis. Domníváme se, že se jedná o SD = Service Desk, přes který bude dodavatel komunikovat se zadavatelem a prostřednictvím service desku předávat informace o bezpečnostních incidentech.

Může zadavatel potvrdit, že se jedná o SD = Service desk a pokud ano, doplnit zadávací dokumentaci o bližší informace technického charaketru o jaký service desk se jedná a jaká je jeho role/místo v celkové architektuře NBS?

**Odpoveď:**

Verejný obstarávateľ objasňuje význam skratky SD = Service Desk. Jedná sa o produkt CA Service Desk Manager ver. 17.3.15. Service Desk NBS plní funkciu jednotného kontaktného miesta pre nahlasovanie a riešenie incidentov, žiadostí a zmenových požiadaviek týkajúcich sa najmä IT služieb NBS.

JUDr. Zuzana Jánošová

Vedúca, oddelenie centrálneho obstarávania

Mgr. Tomáš Lepieš

Riaditeľ, odbor hospodárskych služieb